Vitālijs Maksimenko

Vitālijs Maksimenko (dzimis ) ir Latvijas bijušais futbolists, aizsargs, Latvijas futbola izlases spēlētājs.

 Karjera 
 Klubos 
Maksimenko ir Skonto futbola sistēmas audzēknis (JFC Skonto 1996-2003). Savu karjeru viņš uzsāka Rīgas futbola klubā "FSK Daugava 90". 2009. gadā tika izīrēts Krievijas klubam PFK CSKA Maskava, kur spēlēja dublieru sastāvā. 2010. gada martā pievienojās Skonto FC.Juris Laizāns pievienojas "Skonto"

Kopā ar Skonto FC 2010. gadā ir izcīnījis Latvijas čempiona titulu, 2011. gadā — Baltijas kausu, 2012. gadā — Latvijas kausu.

2012. gadā tika atzīts par Skonto FC labāko gada spēlētāju un 2012. gada labāko Virslīgas aizsargu.

No 2013. gada janvāra pārstāvēja Anglijas klubu Brighton & Hove Albion F.C., kas tobrīd spēlēja Anglijas otrajā pēc spēka līgā Championship. Viņš ar šo klubu noslēdza līgumu uz 2,5 gadiem. Neaizvadījis nevienu oficiālu spēli, jau martā tika izīrēts citam Anglijas klubam Yeovil Town F.C., kas spēlēja Anglijas trešajā spēcīgākajā līgā League One. Īres līgums ar Yeovil Town beidzās 17. aprīlī. Vēlāk tika izīrēts arī Skotijas klubam Kilmarnock un Nīderlandes komandai VVV-Venlo. 2015. gada jūlijā atgriezās Latvijā, pievienojoties FK Liepāja. Tomēr jau tā paša gada augusta beigās pārgāja uz Austrijas Bundeslīgas klubu SV Mattersburg.

2017.—2018. gada sezonā spēlēja Polijas klubā Ņecečas "Bruk-Bet Termalica", bet no 2018. gada jūlija pārstāvēja Slovēnijas klubu Lubļanas "Olimpija". 2018.—2019. gada sezonā kļuva par Slovēnijas kausa ieguvēju. 2020. gada janvārī pārtrauca līgumu ar Slovēnijas klubu un pievienojās Japānas klubam Omiya Ardija.

 Izlasē 
Vairākas reizes Maksimenko ir izsaukts uz Latvijas izlases treniņiem, bet pirmo spēli 2013. gada 6. februārī aizvadīja pret Japānas izlasi. Pirmos vārtus izlasē viņš guva pārbaudes spēlē pret Ukrainas izlasi.Latvijas futbolisti ar pēdējo sitienu gūst vārtus un panāk Ukrainu šokējošu neizšķirtu

 Sasniegumi 
 Latvijas čempions — 1 (2010.)
 Baltijas kausa ieguvējs — 2 (2011., 2016.) 
 Latvijas kausa ieguvējs — 1 (2012.)
 2012. gada Skonto FC sezonas labākais spēlētājs
 2012. gada Virslīgas labākais aizsargs
 Slovēnijas kausa ieguvējs — 1 (2018—19)

 Atsauces 

 Ārējās saites 

Kategorija:1990. gadā dzimušie
Kategorija:Rīgā dzimušie
Kategorija:Latvijas futbolisti
Kategorija:Latvijas izlases futbolisti
Kategorija:Brighton & Hove Albion F.C. spēlētāji
Kategorija:PFC CSKA Moscow spēlētāji
Kategorija:Skonto FC spēlētāji
Kategorija:VVV-Venlo spēlētāji
Kategorija:Kilmarnock FC spēlētāji
Kategorija:SV Mattersburg spēlētāji
Kategorija:Ņecečas "Bruk-Bet Termalica" spēlētāji